Nóg ŉ Harmony-mynwerker sterfArgieffoto ŉ Tweede rotsbooroperateur is Maandag by een van Harmony se myne oorlede. Die rotsbooroperateur is Maandagmiddag tydens ŉ grondstorting by die Phakisa-myn in Welkom oorlede. “Boor- en ontploffingsbedrywighede is opgeskort terwyl ondersoek ingestel word oor die voorval,” het Harmony in ŉ verklaring gesê. Peter Steenkamp, uitvoerende hoof van Harmony, het gesê die maatskappy het diep berou oor nóg ŉ noodlottige ongeluk. “My meegevoel aan sy familie en vriende.” Maroela Media het vroeër berig ŉ mynwerker is Maandag by Harmony se Kusasalethu-myn naby Carletonville dood. Hy het ook tydens ŉ grondstorting gesterf.